Kauno Juozo Gruodžio konservatorija

Kauno Juozo Gruodžio konservatorija (KJGK, Kauno konservatorija) – gimnazijos tipo mokykla Kaune, valstybės biudžetinė įstaiga, viešasis juridinis asmuo, valstybinė konservatorija. Konservatorijos grupė – bendrojo lavinimo mokykla. Pagrindinė konservatorijos veiklos sritis – formalusis švietimas, pagrindinė veiklos rūšis – bendrasis vidurinis mokymas. Konservatorija vykdo pagrindinio (2-oji dalis) ir muzikinio ugdymo programą bei vidurinio ir muzikinio ugdymo programą. Steigėjas – LR Švietimo ir mokslo ministerija. Istorija 1919 m. Juozas Naujalis įkūrė privačią muzikos mokyklą. 1920 m. spalio 1 d. LR Ministrų kabineto nutarimu mokykla suvalstybinta ir įkurta Valstybės Muzikos mokykla. Iki 1933 m. veikė kaip Kauno muzikos mokykla. 1933 m. Juozo Gruodžio iniciatyva įsteigta aukštoji muzikos mokykla – Kauno konservatorija. Veikė 1933–1943 m. ir 1944–1949 m. Turėjo kompozicijos, vargonų, fortepijono, styginių instrumentų, dainavimo, pučiamųjų instrumentų ir dirigavimo (nuo 1945 m.) klases. Studijos truko 6-8 metus. 1933 m. mokėsi 262 studentai. 1948 m. pavadinta Juozo Gruodžio vardu. 1949 m. Kauno konservatorija ir Vilniaus konservatorija sujungtos į LTSR konservatoriją. Dėstė Vytautas Bacevičius, Alfonsas Baužinskas, Jonas Bendorius, Povilas Berkavičius, Balys Dvarionas, Vladislava Grigaitienė-Polovinskaitė, Vladas Jakubėnas, Aleksandras Kačanauskas, Jurgis Karnavičius, Albertas Köhelikas, Oreste Marini, Petras Oleka, Vladimiras Ružickis, Jonas Švedas, Juozas Tallat-Kelpša ir kt. Kauno konservatoriją baigė daugiau kaip 100 muzikos specialistų. Žymesni: kompozitoriai Zigmas Aleksandravičius, Antanas Belazaras, Jonas Bielionis, Antanas Budriūnas, Julius Juzeliūnas, Konradas Kaveckas, Jonas Nabažas, Antanas Račiūnas, Povilas Tamuliūnas, muzikologas Juozas Gaudrimas, pianistai Aldona Smilgaitė-Dvarionienė, Jurgis Karnavičius, dainininkai Veronika Dagelytė, Kazys Gutauskas, Jonas Stasiūnas, Petronėlė Zaniauskaitė, instrumentininkas Povilas Bekeris ir kt. Struktūra Fortepijono skyrius Styginių skyrius Pučiamųjų skyrius Liaudies instrumentų skyrius Akordeono skyrius Dainavimo skyrius Choro dirigavimo skyrius Muzikos teorijos skyrius Bendrojo fortepijono skyrius Bendrosios teorijos skyrius Bendrojo lavinimo skyrius Estrados ir džiazo skyrius Vadovai Kauno muzikos mokykla: 1919 m. – Juozas Naujalis 1920 m. – Juozas Tallat-Kelpša 1920–1927 m. – Juozas Naujalis 1927–1933 m. – Juozas Gruodis Kauno konservatorija: 1933–1937 m. – Juozas Gruodis 1937–1940 m. – Kazimieras Viktoras Banaitis 1940 m. – Juozas Gruodis 1941–1943 m. – Kazimieras Viktoras Banaitis 1944–1948 m. – Kazys Matiukas 1948–1949 m. – Kazys Paulauskas Kauno Juozo Gruodžio muzikos mokykla: 1945 m. – Kazys Matiukas 1945–1947 m. – Nikodemas Martinonis 1947–1948 m. – Albinas Čeičys 1948–1949 m. – Jurgis Karnavičius 1949–1950 m. – Kazys Paulauskas 1950–1952 m. – Eduardas Brazauskas 1952–1963 m. – Kazys Znamenskas 1963–1973 m. – Vytautas Blūšius 1973–1975 m. – Vytenis Balčiūnas 1975–1989 m. – Povilas Gabalis Kauno Juozo Gruodžio konservatorija: 1989–2007 m. Valentinas Pliskus 2007 m. – Kęstutis Bliujus Šaltiniai Nuorodos Oficialus Kauno Juozo Gruodžio konservatorijos tinklalapis Archyvuota kopija 2009-07-21 iš Wayback Machine projekto.